พระราชกฤษฎีกาพระราชกฤษฎีกาค่าตอบแทนและค่าใช้จ่ายในการเดินทางของประธานกรรมการกรรมการและอนุกรรมการคณะกรรมการสิทธิมนุษยชนแห่งชาติพ.ศ. ๒๕๔๕ ภูมิพลอดุลยเดช ป.ร.ให้ไว้ ณ วันที่ ๑ มิถุนายนพ.ศ. ๒๕๔๕เป็นปีที่ ๕๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดค่าตอบแทนและค่าใช้จ่ายในการเดินทางของประธานกรรมการกรรมการ และอนุกรรมการคณะกรรมการสิทธิมนุษยชนแห่งชาติอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๑๖ แห่งพระราชบัญญัติคณะกรรมการสิทธิมนุษยชนแห่งชาติพ.ศ. ๒๕๔๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาค่าตอบแทนและค่าใช้จ่ายในการเดินทางของประธานกรรมการกรรมการ และอนุกรรมการคณะกรรมการสิทธิมนุษยชนแห่งชาติ พ.ศ. ๒๕๔๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ในพระราชกฤษฎีกานี้คณะกรรมการ หมายความว่าคณะกรรมการสิทธิมนุษยชนแห่งชาติประธานกรรมการ หมายความว่าประธานกรรมการสิทธิมนุษยชนแห่งชาติกรรมการ หมายความว่า กรรมการสิทธิมนุษยชนแห่งชาติอนุกรรมการ หมายความว่าอนุกรรมการคณะกรรมการสิทธิมนุษยชนแห่งชาติซึ่งได้รับแต่งตั้งจากคณะกรรมการสิทธิมนุษยชนแห่งชาติมาตรา ๔ให้ประธานกรรมการและกรรมการได้รับค่าตอบแทนเป็นเงินเดือนและเงินประจำตำแหน่งตามอัตราในบัญชีท้ายพระราชกฤษฎีกานี้ทั้งนี้ตั้งแต่วันที่มีพระบรมราชโองการแต่งตั้งให้ดำรงตำแหน่งมาตรา ๕ให้อนุกรรมการได้รับค่าตอบแทนเป็นเบี้ยประชุมเป็นรายครั้งเฉพาะครั้งที่มาประชุมในอัตราครั้งละหนึ่งพันบาทแต่รวมกันแล้วไม่เกินเดือนละหนึ่งหมื่นบาท เว้นแต่กรณีที่อนุกรรมการทำหน้าที่เป็นประธานอนุกรรมการให้มีสิทธิได้รับค่าตอบแทนเป็นเบี้ยประชุมในอัตราและจำนวนเช่นเดียวกับที่ประธานอนุกรรมการได้รับทั้งนี้ให้ได้รับค่าตอบแทนเป็นเบี้ยประชุมเพียงครั้งเดียวในวันหนึ่งให้ประธานอนุกรรมการได้รับค่าตอบแทนเป็นเบี้ยประชุมเป็นรายครั้งเฉพาะครั้งที่มาประชุมในอัตราครั้งละหนึ่งพันสองร้อยบาทแต่รวมกันแล้วไม่เกินเดือนละหนึ่งหมื่นสองพันบาท ทั้งนี้ให้ได้รับค่าตอบแทนเป็นเบี้ยประชุมเพียงครั้งเดียวในวันหนึ่งมาตรา ๖ให้ประธานกรรมการ กรรมการ และอนุกรรมการ ได้รับค่าใช้จ่ายในการเดินทางไปปฏิบัติงารนเพื่อประโยชน์ในการปฏิบัติงานตามพระราชกฤษฎีกานี้คำว่า การเดินทางไปปฏิบัติงานให้หมายถึงการเดินทางไปปฏิบัติงานตามอำนาจหน้าที่หรือตามที่คณะกรรมการมอบหมายไม่ว่าภายในประเทศหรือต่างประเทศมาตรา ๗ให้นำพระราชกฤษฎีกาว่าด้วยค่าใช้จ่ายในการเดินทางไปราชการและระเบียบกระทรวงการคลังซึ่งออกตามความในพระราชกฤษฎีกาดังกล่าวมาใช้บังคับแก่ค่าใช้จ่ายในการเดินทางไปปฏิบัติงานของประธานกรรมการ กรรมการและอนุกรรมการตามพระราชกฤษฎีกานี้โดยอนุโลมมาตรา ๘เพื่อประโยชน์ในการได้รับค่าใช้จ่ายในการเดินทางไปปฏิบัติงานให้ประธานกรรมการและกรรมการได้รับสิทธิในอัตราเดียวกับข้าราชการพลเรือนระดับ ๑๑และให้อนุกรรมการได้รับสิทธิในอัตราเดียวกับข้าราชการพลเรือนระดับ ๑๐และให้เบิกค่าใช้จ่ายในการเดินทางไปปฏิบัติงานได้ตามหลักเกณฑ์และอัตราที่กำหนดในพระราชกฤษฎีกาว่าด้วยค่าใช้จ่ายในการเดินทางไปราชการและระเบียบกระทรวงการคลังซึ่งออกตามความในพระราชกฤษฎีกาดังกล่าวมาตรา ๙ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการพลเอก ชวลิต ยงใจยุทธรองนายกรัฐมนตรีบัญชีค่าตอบแทนของประธานกรรมการและกรรมการสิทธิมนุษยชนแห่งชาติ[๒]ตำแหน่งเงินเดือนเงินประจำตำแหน่ง(บาท/เดือน)(บาท/เดือน)ประธานกรรมการสิทธิมนุษยชนแห่งชาติ๖๓,๘๖๐๔๒,๕๐๐กรรมการสิทธิมนุษยชนแห่งชาติ๖๒,๘๓๐๔๑,๕๐๐หมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๑๖ แห่งพระราชบัญญัติคณะกรรมการสิทธิมนุษยชนแห่งชาติพ.ศ. ๒๕๔๒ บัญญัติให้ประธานกรรมการ และกรรมการสิทธิมนุษยชนแห่งชาติได้รับค่าตอบแทนเป็นรายเดือนและค่าใช้จ่ายในการเดินทางไปปฏิบัติงานและให้อนุกรรมการได้รับค่าตอบแทนเป็นเบี้ยประชุมและค่าใช้จ่ายในการเดินทางไปปฏิบัติงานตามหลักเกณฑ์และอัตราที่กำหนดในพระราชกฤษฎีกาเพื่อให้เป็นไปตามบทบัญญัติดังกล่าวสมควรกำหนดค่าตอบแทนและค่าใช้จ่ายในการเดินทางของประธานกรรมการ กรรมการและอนุกรรมการคณะกรรมการสิทธิมนุษยชนแห่งชาติ จึงจำเป็นต้องตราพระราชกฤษฎีกานี้พระราชกฤษฎีกาค่าตอบแทนและค่าใช้จ่ายในการเดินทางของประธานกรรมการกรรมการ และอนุกรรมการคณะกรรมการสิทธิมนุษยชนแห่งชาติ (ฉบับที่ ๒) พ.ศ. ๒๕๔๘[๓]หมายเหตุ :-เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรปรับปรุงค่าตอบแทนของประธานกรรมการและกรรมการสิทธิมนุษยชนแห่งชาติเพื่อให้เหมาะสมกับสภาวะทางเศรษฐกิจ โดยปรับเพิ่มในอัตราร้อยละสาม จึงจำเป็นต้องตราพระราชกฤษฎีกานี้สัญชัย/จัดทำ๑ กุมภาพันธ์ ๒๕๕๐คณิตา/ปรับปรุง๑๓ สิงหาคม ๒๕๕๖วิชพงษ์/ตรวจ๒๑ สิงหาคม ๒๕๕๖[๑] ราชกิจจานุเบกษาเล่ม ๑๑๙/ตอนที่ ๕๔ ก/หน้า ๘/๗ มิถุนายน ๒๕๔๕[๒]บัญชีค่าตอบแทนของประธานกรรมการและกรรมการสิทธิมนุษยชนแห่งชาติแก้ไขเพิ่มเติมโดยพระราชกฤษฎีกาค่าตอบแทนและค่าใช้จ่ายในการเดินทางของประธานกรรมการกรรมการ และอนุกรรมการคณะกรรมการสิทธิมนุษยชนแห่งชาติ (ฉบับที่ ๒) พ.ศ. ๒๕๔๘[๓] ราชกิจจานุเบกษาเล่ม ๑๒๒/ตอนที่ ๑๔ ก/หน้า ๓๔/๘ กุมภาพันธ์ ๒๕๔๘